《拟古》
清代·许湄

斑竹生楚岸，檀栾映沧波。天寒倚翠袖，日暮愁湘娥。

春雨抽新倚，森森郁中阿。而何阶前筱，攒出如蒿莪。

托根一失所，过者寻斧柯。贞坚不自保，咫尺婴祸罗。

嗟彼当门兰，芳馥将如何？

作者简介：字凌洲，浙江嘉善人。康熙庚辰进士，官湖南石门知县。○此予座主竹君师考也。勤恤荒政，民受其赐，石门至今俎豆之。